CELEX: 32021D1746
Language: fi
Date: 2021-09-28 00:00:00
Title: Neuvoston päätös (EU) 2021/1746, annettu 28 päivänä syyskuuta 2021, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banco de Españan ulkopuolisten tilintarkastajien osalta

4.10.2021   
               
               
                  FI
               
               
                  Euroopan unionin virallinen lehti
               
               
                  L 350/3
               
            
         NEUVOSTON PÄÄTÖS (EU) 2021/1746,
         annettu 28 päivänä syyskuuta 2021,
         kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banco de Españan ulkopuolisten tilintarkastajien osalta
         EUROOPAN UNIONIN NEUVOSTO, joka
         ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan N:o 4 ja erityisesti sen 27.1 artiklan,
         ottaa huomioon Euroopan unionin neuvostolle Banco de Españan ulkopuolisista tilintarkastajista 16 päivänä heinäkuuta 2021 annetun Euroopan keskuspankin suosituksen (EKP/2021/29) (1),
         sekä katsoo seuraavaa:
         
                     (1)
                  
                  
                     Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja niiden jäsenvaltioiden kansallisten keskuspankkien tilit, joiden rahayksikkö on euro.
                  
               
                     (2)
                  
                  
                     Banco de España valitsi vuonna 2018 yritysten tilapäisen yhteenliittymän Mazars Auditores, S.L.P. – Mazars, SA:n ulkopuolisiksi tilintarkastajikseen tilikausiksi 2018–2020 siten, että toimikausi on uusittavissa tilikausiksi 2021 ja 2022.
                  
               
                     (3)
                  
                  
                     Banco de Españan nykyisten ulkopuolisten tilintarkastajien, yritysten tilapäisen yhteenliittymän Mazars Auditores, S.L.P. – Mazars, SA:n, toimikausi päättyi tilikauden 2020 tilintarkastuksen jälkeen neuvoston päätöksen (EU) 2018/1518 (2) mukaisesti.
                  
               
                     (4)
                  
                  
                     Banco de España aikoo uusia yritysten tilapäisen yhteenliittymän Mazars Auditores, S.L.P. – Mazars, SA:n toimeksiannon tilikausiksi 2021 ja 2022. Kyseinen uusiminen on mahdollista Banco de Españan ja yritysten tilapäisen yhteenliittymän Mazars Auditores, S.L.P. – Mazars, SA:n välisten sopimusjärjestelyjen mukaisesti.
                  
               
                     (5)
                  
                  
                     EKP:n neuvosto on suosittanut, että yritysten tilapäinen yhteenliittymä Mazars Auditores, S.L.P. – Mazars, SA nimitetään Banco de Españan ulkopuolisiksi tilintarkastajiksi tilikausiksi 2021 ja 2022.
                  
               
                     (6)
                  
                  
                     EKP:n neuvoston suosituksen johdosta neuvoston päätös 1999/70/EY (3) olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 1999/70/EY 1 artiklan 3 kohta seuraavasti:
            
               
                  ”3.   Yritysten tilapäinen yhteenliittymä Mazars Auditores, S.L.P. – Mazars, SA hyväksytään Banco de Españan ulkopuolisiksi tilintarkastajiksi tilikausiksi 2021 ja 2022.”
               
            
         
         
            2 artikla
            Tämä päätös tulee voimaan päivänä, jona se annetaan tiedoksi.
         
         
            3 artikla
            Tämä päätös on osoitettu Euroopan keskuspankille.
         
         
            Tehty Brysselissä 28 päivänä syyskuuta 2021.
            
               
                  Neuvoston puolesta
               
               
                  Puheenjohtaja
               
               S. KUSTEC
            
         
         
            (1)  EUVL C 299, 27.7.2021, s. 2.
         
            (2)  Neuvoston päätös (EU) 2018/1518, annettu 9 päivänä lokakuuta 2018, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banco de Españan ulkopuolisten tilintarkastajien osalta (EUVL L 256, 12.10.2018, s. 63).
         
            (3)  Neuvoston päätös 1999/70/EY, tehty 25 päivänä tammikuuta 1999, kansallisten keskuspankkien ulkopuolisten tilintarkastajien hyväksymisestä (EYVL L 22, 29.1.1999, s. 69).